วิธีอื่นๆ นอกเหนือจากวิธีข้างต้นที่น่าสนใจ ทำเซอร์ไพรส์แสนน่ารักให้เธอ การแสดงออกของคุณในทุกๆ วัน
พยายามทำตัวเป็นมิตรและเข้ากับบุคคลเหล่านี้ให้ได้ เพราะพวกเขาถือเป็นบุคคลสำคัญในชีวิตแฟนสาวของคุณ  คุณจึงควรแสดงออกอย่างให้เกียรติกับพวกเขาเช่นกัน การที่คุณเข้าหาครอบครัวและเพื่อนของเธอยังเป็นการบ่งบอกว่าคุณไม่ได้คบกับเธอแค่เล่นๆ เท่านั้นอีกด้วย นับว่าเป็นวิธีที่ช่วยสร้างสีสันยามบ่ายให้พวกคุณทั้งคู่อย่างดี อีกทั้งการที่คุณวางแผน เตรียมการ สำหรับเกมนี้ ยังแสดงออกว่าคุณทุ่มเท ใส่ใจ และห่วงใยเธอมากแค่ไหน  ขั้นตอนแรก เลือกสิ่งที่จะเป็นสมบัติที่ต้องตามหา ซึ่งสามารถเป็นอะไรก็ได้ ไม่ว่าจะเป็นเครื่องประดับสักชิ้น มื้อค่ำท่ามกลางบรรยากาศดีๆ หรืออาจจะเป็นของบางอย่างที่มีความหมายส่วนตัวบางอย่างระหว่างคุณทั้งสองคนก็ได้ วางแผนวิธีการตามหาสมบัตินั้น โดยกำหนดว่าจะนำสมบัติชิ้นนั้นไปไว้ที่ไหน และจะให้ระยะเวลาในการเล่นยาวนานเท่าไหร่  คำใบ้ง่ายๆ แต่แฝงด้วยความโรแมนติกที่คุณสามารถใช้ได้คือ “ที่ๆ เราพบกันครั้งแรก” หรือ “มื้อค่ำมื้อแรกด้วยกันของเราสองคน” เป็นต้น เขียนกระดาษโน้ตบอกใบ้ ตัวอย่างเช่น เขียนโน้นสั้นๆ ว่า “ผมมีเกมเล็กๆ น้อยๆ สำหรับคุณ ถ้าอยากรู้ว่าจะมีอะไรต่อไป ให้หากระดาษโน้ตแผ่นต่อไปที่ (เขียนคำใบ้แรกของคุณ)”  จากนั้นนำกระดาษโน้ตไปไว้ในที่ๆ คุณรู้ว่าเธอจะต้องพบมันอย่างแน่นอน อย่าทำให้เกมยากจนเกินไป อย่าลืมว่าเป้าหมายคือเพื่อสร้างความสนุกสนานเท่านั้นเอง วิธีนี้ไม่เพียงแต่ทำให้เดทของคุณทั้งคู่ดูสร้างสรรค์และน่าประทับใจเท่านั้น แต่ยังบอกให้รู้ว่าคุณมีความสามารถด้านการทำอาหารด้วย อย่ากังวลมากเกินไปว่าคุณอาจทำให้ทุกอย่างออกมายุ่งเหยิงไปหมด เพราะสิ่งที่สำคัญที่สุด คือความตั้งใจที่คุณต้องการทำให้คนรักของคุณต่างหาก  คิดว่าจะอาหารอะไรให้เธอ เลือกเมนูที่ทำได้ง่าย ไม่มีขั้นตอนที่ยุ่งยากซับซ้อน คำนวณเวลาในการเตรียมอาหารให้ดี เพื่ออาหารทุกจานจะได้เสร็จทันพร้อมกันในเวลาที่คุณต้องการ คำนวณปริมาณอาหารให้ดี โดยต้องมีสัดส่วนของผักอยู่ด้วย และอาหารต้องไม่จานใหญ่จนเกินไป พาสต้าถือว่าเป็นเมนูที่ปลอดภัยที่สุด เพราะทำได้ง่าย และเป็นที่ชื่นชอบของคนทั่วไปนั่นเอง บริเวณที่คุณจะจัดอาหารให้กับเธอต้องสะอาดเรียบร้อย จุดเทียนสักเล่มสองเล่มเพื่อเพิ่มบรรยากาศโรแมนติก และตรวจสอบดูให้แน่ใจอีกครั้งว่าชุดอุปกรณ์ในการทาน เช่น มีด ช้อน ส้อม แก้วน้ำ วางอยู่ในตำแหน่งที่ถูกต้อง ถ้าหากคุณทั้งคู่อายุมากพอที่จะดื่มเครื่องดื่มแอลกอฮอล์แล้ว มีไวน์สักขวด ดื่มคู่ไปกับอาหารถือเป็นความคิดที่ดีไม่น้อย ความคิดในการอัดเพลงลงแผ่นซีดีนั้น มาจากในสมัยที่มีการอัดเพลงลงเทปบันทึกเสียง คุณเพียงแค่เลือกเพลงที่คุณคิดว่าแฟนสาวของคุณน่าจะชอบ รวมถึงเพลงที่แทนความรู้สึกของคุณที่มีต่อเธอด้วย เพราะแผ่นเพลงที่เต็มไปด้วยบทเพลงที่ดีย่อมจะสร้างความทรงจำดีๆ ที่จะตราตรึงไปแสนนาน จัดเรียงลำดับเพลงให้ดี ถ้าหากคุณต้องการให้คนรักของคุณฟังทุกบทเพลงที่คุณเลือกให้ โดยไม่เบื่อหรืออยากจะข้ามเพลงใดเพลงหนึ่งไป ให้คุณเลือกเพลงลำดับแรกที่เรียกความสนใจและสร้างความประทับใจกับเธอ จะทำให้เธออยากฟังเพลงต่อๆ ไปจนจบในที่สุด โปรแกรมเพลงส่วนใหญ่ จะมีคำสั่งการทำงานให้คุณสร้างซีดีข้อมูลเองได้ เพียงแค่คุณตรวจสอบและทำความเข้าใจกับขั้นตอนและวิธีการทำงานของโปรแกรมนั้นเท่านั้นเอง ถ้าหากคนรักของคุณใช้โปรแกรมที่ให้บริการด้านเสียงเพลงอย่าง iTunes หรือ Spotify คุณสามารถสร้างรายการเล่นเพลงแบบดิจิตอลแล้วส่งทางออนไลน์ให้เธอได้ ซึ่งวิธีนี้สามารถเลือกจำนวนเพลงได้มากกว่าการอัดเพลงลงแผ่นซีดี แต่ก็จะเสียเปรียบตรงที่อาจจะให้คุณค่าทางจิตใจได้ไม่เท่ากับแผ่นเพลงที่เป็นสิ่งของที่สามารถเก็บรักษาไว้ได้ วิธีนี้มีความคล้ายคลึงกับการทำอาหารให้คนรักของคุณทาน ตรงที่มันจะทำให้เธอรู้สึกว่าคุณมีการเตรียมการล่วงหน้า ซึ่งแสดงออกถึงความใส่ใจของคุณจริงๆ   ตรวจสอบสภาพอากาศให้ดี อากาศเปลี่ยนแปลงได้เสมอ เพราะฉะนั้นคุณควรมีแผนสำรองเผื่อในกรณีที่ฟ้าฝนไม่เป็นใจด้วย เตรียมอาหารที่ไม่หนักท้องจนเกินไป การไปปิกนิกนั้นเป็นกิจกรรมที่ให้ความรู้สึกของการไปพักผ่อน สบายๆ อาหารที่นำไปรับประทานจึงไม่ควรให้ความรู้สึกที่ตรงข้ามกัน เตรียมแซนวิช ผลไม้หั่นชิ้น และขนมขบเคี้ยวเล็กน้อย พร้อมกับเครื่องดื่มที่ให้ความสดชื่น อย่างชาเย็น ไปด้วยเท่านี้ก็เพียงพอแล้ว เลือกสถานที่ปิกนิกให้น่าสนใจ ลองหาสถานที่ที่อุดมสมบูรณ์ไปด้วยธรรมชาติที่สวยงาม อย่างเช่น ริมแม่น้ำ ชายหาด หรือทุ่งหญ้ากว้างที่มีบรรยากาศดี นอกจากนี้ให้คุณไปดูสถานที่ล่วงหน้าและหาบริเวณที่เหมาะสม เป็นส่วนตัวพอสมควรสำหรับการปิกนิกของคุณและคนรัก การเขียนโน้ตถึงเธอจะแสดงให้เธอเห็นว่าคุณห่วงใย ใส่ใจที่จะบอกความรู้สึกคุณต่อเธอ ที่สำคัญคืออย่าพิมพ์โน้ตนั้น แต่ให้เขียนด้วยลายมือคุณเอง ถ้าหากคุณนึกไม่ออกว่าจะเขียนอะไรดี นี่คือตัวอย่างประโยคหวานๆ ในการเริ่มต้นโน้ตของคุณ  ผมคิดถึงแต่คุณตลอดทั้งวันเลย... ผมหวังว่าผมจะอยู่ตรงนั้น เคียงข้างคุณ แต่ให้กระดาษโน้ตใบนี้เป็นตัวแทนของผมที่จะ... ผมแทบจะอดใจรอไม่ไหวที่จะได้พบคุณใหม่ เมื่อ... เมื่อเขียนโน้ตแล้ว ให้วางหรือติดกระดาษโน้ตนั้นในที่ที่เธอจะพบเห็นได้ง่าย แล้วเธอจะประหลาดใจกับโน้ตน่ารักๆ จากคุณ ตัวอย่างเช่น ถ้าคุณรู้ว่าแฟนสาวของคุณต้องอ่านหนังสือทบทวนบทเรียน ให้คุณสอดกระดาษโน้ตนั้นไว้ระหว่างหน้าที่เธอจะต้องอ่าน หรือถ้าหากคุณนอนในห้องนอนเดียวกัน คุณสามารถใช้สบู่ก้อนเขียนโน้ตไว้ที่กระจกห้องน้ำ หรือจะวางโน้ตไว้ที่โต๊ะข้างๆ เตียงของเธอก็ได้  โทรศัพท์หรือส่งข้อความหาเธอในตอนที่เธอกำลังจะเข้านอน ซึ่งการทำแบบนี้เป็นเหมือน "การห่มผ้าให้ทางโทรศัพท์" วิธีนี้เป็นการแสดงความรัก ความห่วงใยต่อแฟนสาวของคุณได้อย่างดีเยี่ยม  การโทรศัพท์หาเธอก่อนเข้านอนจะทำให้เธอรู้ว่า คุณนึกถึงเธอเสมอ คุณจะเป็นสิ่งสุดท้ายที่เธอนึกถึงก่อนจะนอนหลับไป นี่เป็นโอกาสให้เธอได้พูดปัญหาที่พบเจอในวันนั้นให้ใครสักคนได้ฟัง ซึ่งจะช่วยให้เธอนอนหลับสบายยิ่งขึ้น ช็อกโกแลต ไม่ว่าจะราคาถูกหรือแพงก็แล้วแต่ ถือว่าเป็นตัวเลือกที่ดี คุณไม่ต้องถึงขั้นขูดเลือดขูดเนื้อตัวเองซื้อช็อกโกแลตแพงๆ ให้เธอ แต่ก็ไม่ใช่ให้ช็อกโกแลตบาร์ หนึ่งชิ้นจากกล่องขนมแก่เธอ แค่เพียงช่อดอกไม้ช็อกโกแลตน่ารักๆ สักช่อ ก็เพียงพอแล้ว ลูกกวาดนำเข้าจากต่างประเทศก็เป็นทางเลือกที่น่าสนใจอีกทางหนึ่ง ที่จะแสดงถึงความรัก ความห่วงใยของคุณที่มีต่อเธอ และยังเป็นของที่ราคาไม่แพงมากอีกด้วย อบคุกกี้ให้เธอรับประทาน วิธีนี้นอกจากจะเป็นการแสดงความรักของคุณแล้ว ยังแสดงถึงความสามารถด้านการทำอาหารของคุณด้วยเช่นกัน ถ้าหากแฟนสาวของคุณไม่ชอบรับประทานของหวาน ให้เปลี่ยนมาเซอร์ไพรส์เธอด้วยขนมที่เธอโปรดปรานแทน นี่เป็นวิธีพื้นฐานที่สุดในการแสดงออกถึงความรัก และได้ผลดีมากเสียด้วย เพราะดอกไม้เป็นสิ่งที่สวยงาม สดชื่น และเป็นของขวัญที่ทำให้ผู้รับรู้สึกมีชีวิตชีวา อย่างไรก็ตาม ช่อดอกไม้สวยๆ อาจมีราคาสูง เพราะฉะนั้นเก็บของขวัญชิ้นนี้ไว้สำหรับโอกาสพิเศษน่าจะเป็นทางเลือกที่ดีกว่า  ช่อดอกไม้ทั่วไป สามารถหาซื้อได้ง่ายตามห้างสรรพสินค้า และราคาไม่สูงนัก ถ้าคุณรู้ว่าแฟนสาวของคุณชอบดอกไม้ชนิดไหนเป็นพิเศษ ก็ให้พนักงานร้านดอกไม้ช่วยจัดช่อดอกไม้ชนิดนั้นให้กับคุณ ถ้าคุณมีโอกาสได้พบเจอดอกไม้สวยๆ ที่ขึ้นอยู่ตามธรรมชาติ เก็บดอกไม้เหล่านั้นไปฝากเธอเป็นของขวัญก็ได้ แต่ขอให้แน่ใจว่าดอกไม้เหล่านั้นไม่ได้มีเจ้าจริงๆ ถ้าหากแฟนสาวของคุณมีวันที่ย่ำแย่ในที่ทำงาน ให้คุณส่งดอกไม้ไปให้เธอที่นั่นเธอเสียเลย วิธีอาจจะต้องใช้เงินมากสักหน่อย แต่นับว่าเป็นการแสดงความห่วงใยของคุณอย่างเต็มเปี่ยม แถมเธอยังสามารถอวดช่อดอกไม้นี้กับบรรดาเพื่อนร่วมงานได้ด้วย ดอกไม้เพียงดอกเดียวก็มีคุณค่าเทียบเท่าดอกไม้ทั้งช่อได้ ประเด็นสำคัญอยู่ที่จุดประสงค์ ความตั้งใจในการให้ต่างหาก การทำให้เธอประหลาดใจด้วยการให้ของขวัญไม่จำเป็นว่าจะต้องเป็นสิ่งพิเศษเสมอไป แค่การเซอร์ไพรส์เล็กน้อยก็สามารถเติมความกระชุ่มกระชวยให้กับวันที่แสนน่าเบื่อ และทำให้แฟนคุณรู้ว่า คุณนึกถึงเธอเสมอ คำแนะนำสำหรับการเซอร์ไพรส์ง่ายๆ มีดังนี้  คูปองแห่งรัก ทำคูปองกระดาษสักชุดหนึ่งไว้ให้เธอนำมาแลกกับการที่คุณจะทำอะไรบางสิ่งให้เธอ อย่างเช่น พาเธอไปทานมื้อเย็นสุดโรแมนติก ดูหนังยามค่ำคืนด้วยกัน กอดและจูบเธอตามที่เธอต้องการ เป็นต้น เครื่องประดับที่ราคาไม่สูงมาก การซื้อเสื้อผ้าให้แฟนสาวของคุณอาจต้องใช้เงินมาก แต่เครื่องประดับบางอย่าง อย่างเช่น หมวกเก๋ๆ สักใบ ผ้าพันพอ หรือกระเป๋าถือน่ารักๆ ก็สามารถเป็นของขวัญที่น่าประทับใจ และไม่ทำให้คุณต้องกระเป๋าเงินฉีกด้วย ไวน์พร้อมด้วยแก้วไวน์สักคู่ นับว่าเป็นของขวัญที่ดีไม่น้อย ทำให้แฟนสาวประหลาดใจด้วยการแสดงความรักของคุณ จะทำให้เธอจดจำความรู้สึกดีๆ นั้นได้อย่างยาวนาน  ค่อยๆ เข้าไปหาเธอในขณะที่เธอกำลังทำงาน แล้วจูบเธอเบาๆ หนึ่งที กอดเธออีกครั้งก่อนเธอจะออกไปเรียนหรือทำงาน โอบเธอเข้ามาเดินชิดๆ กัน ในวันที่อากาศหนาว จับมือเธอขณะเดินในที่สาธารณะ อย่าทึกทักเอาเองว่าแฟนสาวของคุณสามารถรู้ได้เองว่าคุณรู้สึกอย่างไรกับเธอ เพราะฉะนั้นให้บอกความรู้สึกของคุณต่อเธอตรงๆ ไปเลย เพราะความไม่ชัดเจนจะนำไปสู่ความรู้สึกไม่มั่นคง ไม่มั่นใจ และก่อให้เกิดความตึงเครียดในความสัมพันธ์ของคุณทั้งคู่ได้ คุณเป็นคนหนึ่งที่จะให้พลังความมั่นใจกับเธอได้ ดังนั้นรับฟังเธอในทุกเรื่องที่เธอพูด ช่วยคลี่คลายปัญหาที่เธอพบเจอ แสดงความเห็นอกเห็นใจ แบ่งปันทั้งเรื่องดีและร้ายไปของเธอ วิธีนี้เองจะช่วยให้ความสัมพันธ์ของคุณทั้งสองแน่นแฟ้นกันมากยิ่งขึ้น เพราะการรับฟังซึ่งกันและกัน เป็นสิ่งสำคัญที่จะขาดไม่ได้ในความสัมพันธ์ของคู่รัก  แม้ว่าเรื่องที่เธอพูดจะน่าเบื่อสำหรับคุณ ขอให้คุณตั้งใจฟัง เพราะเรื่องเหล่านั้นไม่ได้น่าเบื่อและอาจเป็นเรื่องที่สำคัญสำหรับเธอ เรียนรู้ที่จะรับฟัง และหาจังหวะในการเสนอว่าคุณจะสามารถช่วยอะไรเธอได้บ้างหรือไม่ การรับฟัง เป็นการแสดงออกว่าคุณให้ความสำคัญ ใส่ใจ และจริงจังกับเธอทางหนึ่ง ซึ่งนั่นจะทำให้เธอเชื่อใจคุณมากขึ้น อย่าเพียงแค่รับฟังอย่างเดียว มีปฏิกิริยาโต้ตอบกับสิ่งที่เธอพูดด้วย ให้คุณเป็นส่วนหนึ่งของบทสนทนา แต่ก็อย่ามากเกินไปจนคุณกลายเป็นคนนำในการสนทนานั้นเสียเอง โดยการชมนั้นให้ทำอย่างจริงใจ เพราะมันจะดูออกได้อย่างชัดเจน เมื่อไหร่ก็ตามที่คุณเสแสร้งแกล้งทำ  บอกให้เธอรู้ว่า เธอดูสดใสและเปล่งประกายมากแค่ไหนในวันนี้ เมื่อเธอทำผมทรงใหม่ ให้ชมภาพลักษณ์ที่เปลี่ยนไปของเธอ ชื่นชมเธอเมื่อเธอประสบความสำเร็จในอะไรสักอย่างทั้งในการเรียน และการทำงาน ชื่นชมการแต่งตัวของเธอ ถ้าหากคุณไม่เชื่อใจเธอแล้วล่ะก็ เธอเองก็จะไม่ให้ความเชื่อใจกับคุณเช่นเดียวกัน ความสัมพันธ์ที่มั่นคงแข็งแรงย่อมอยู่บนพื้นฐานของความไว้เนื้อเชื่อใจกัน   เมื่อเธอออกไปเที่ยวกับเพื่อน อย่าโทรศัพท์ตามหรือส่งข้อความหาเธอทุกๆ 20 นาที ปล่อยให้เธอได้มีความสุขส่วนตัวโดยที่ไม่มีคุณอยู่ด้วยบ้าง หลีกเลี่ยงการแสดงความหึงหวงที่มากเกินไป ไม่ใช่เข้าไปขวางและแสดงความเป็นเจ้าข้าวเจ้าของเธอทุกครั้งที่เธอคุยกับเพื่อนต่างเพศ เพราะการที่เธอคบกับคุณ ไม่ได้หมายความว่าเธอจะพูดคุยได้แค่กับคุณคนเดียวเท่านั้น ปฏิบัติต่อเธออย่างให้เกียรติที่สุด แม้ในยามที่คุณทะเลาะกันก็ตาม  ให้เกียรติเธอทั้งต่อหน้าและลับหลัง ไม่พูดถึงแฟนสาวของคุณอย่างเสียๆ หายๆ ลับหลังเธอ พูดกับเธอตรงๆ ไม่ว่าคุณมีเรื่องกังวลใจอะไรที่เกี่ยวกับเธอ หรือเรื่องความสัมพันธ์ก็ตาม อย่าเก็บไว้ แต่ให้พูดคุยกันอย่างตรงไปตรงมา เคารพในความรู้ความสามารถของเธอ อย่าทึกทักเอาเองว่าเธอต้องการความช่วยเหลือจากคนอื่นในทุกเรื่อง อย่ามองว่าความคิดของเธอมักไม่เข้าท่าเสมอ การรักกันนั้นคือการเป็นหุ้นส่วนทางความรักอย่างเท่าเทียมกัน ไม่เรียกกันด้วยถ้อยคำหยาบคาย หรือทำร้ายร่างกายคนรักของคุณ
ทำความรู้จักกับครอบครัวและบรรดาเพื่อนของเธอ. เล่นเกมตามล่าหาสมบัติ. ทำอาหารให้แฟนสาวของคุณ. แสดงความรักผ่านเสียงเพลง ด้วยการบันทึกเพลงลงแผ่นซีดี หรือสร้างรายการเล่นเพลงให้กับเธอ. พาแฟนสาวของคุณไปปิกนิก. เขียนโน้ตข้อความบอกรักให้เธอ. อย่าลืมที่จะบอกรักแฟนสาวของคุณ เพราะผู้หญิงจะไม่มีทางลืมช่วงเวลาที่คุณบอกคำว่ารักกับเธอ. ติดต่อหาเธอก่อนจะเข้านอน. ทำเซอร์ไพรส์น่ารักๆ ด้วยของหวาน ให้กับแฟนสาวของคุณ. ให้ดอกไม้แก่เธอ. ให้ของขวัญเธอ. แสดงความรักต่อเธอแบบที่เธออาจไม่คาดคิด. แสดงความรู้สึกอย่างตรงไปตรงมา. ถามไถ่ความเป็นไปของเธอในแต่ละวัน. รับฟังเธอ. ชื่นชมเธอแม้ในเรื่องธรรมดา. เชื่อใจแฟนสาวของคุณ. ให้เกียรติเธอ.
https://www.wikihow.com/Show-Your-Girlfriend-How-Much-You-Care-(for-Guys) https://www.wikihow.com/Show-Your-Girlfriend-How-Much-You-Care-(for-Guys) https://www.wikihow.com/Show-Your-Girlfriend-How-Much-You-Care-(for-Guys)
Going Above and Beyond Sweet Surprises Everyday Actions